सेंसेक्स में 208 अंकों की गिरावट  
प्रमुख सूचकांक सेंसेक्स 207.68 अंकों की गिरावट के साथ 18,137.35 पर और निफ्टी 60.05 अंकों की गिरावट के साथ 5,438.95 पर बंद हुए।
देश के शेयर बाजारों में मंगलवार को गिरावट का रुख देखा गया। प्रमुख सूचकांक सेंसेक्स 207.68 अंकों की गिरावट के साथ 18,137.35 पर और निफ्टी 60.05 अंकों की गिरावट के साथ 5,438.95 पर बंद हुए।  बम्बई स्टॉक एक्सचेंज (बीएसई) का 30 शेयरों वाला संवेदी सूचकांक सेंसेक्स 29.42 अंकों की तेजी के साथ 18,374.45 पर और नेशनल स्टॉक एक्सचेंज (एनएसई) का 50 शेयरों वाला संवेदी सूचकांक निफ्टी 2.90 अंकों की गिरावट के साथ 5,496.10 पर खुला।  बीएसई के मिडकैप और स्मॉलकैप सूचकांकों में भी गिरावट का रुख देखा गया। मिडकैप 45.43 अंकों की गिरावट के साथ 6,804.16 पर और स्मॉलकैप 51.08 अंकों की गिरावट के साथ 8,255.47 पर बंद हुए।